Fiskerne på Læsø betaler i snit 15 procent mere end kollegerne på fastlandet for at få fyldt tankene op med diesel, men Konkurrencestyrelsen afviser at gå ind i sagen.

Konkurrencestyrelsen afviste allerede i februar at gå ind i sagen om de højere priser på skibsdiesel på Læsø. Det skete med den begrundelse, at sagen var for ubetydelig at bruge ressourcer på. Desuden stolede Konkurrencestyrelsen på olieselskabernes forklaringer om, at diesel var 50 øre dyrere på Læsø som følge af øgede transportomkostninger. Det fik kommunen til at fremsende beregninger, der viser at selve transporten kun belaster priserne med seks øre per liter. Alligevel nægter Konkurrencestyrelsen at genoptage sagen. /ritzau/